Missatge: La venda de l'Avui al Punt aplana el camí perquè La Vanguardia es passi al catalàEl Grupo Godó ja no té cap diari en llengua pròpia, la principal excusa que donava per no haver de fer el pas La venda del diari Avui a Hermes Comunicacions SA, editora d'El Punt, pot causar de retruc que l'edició catalana La Vanguardia estigui més a prop de veure la llum. El llavors director adjunt de La Vanguardia, Jordi Juan, va assegurar a l'abril que si no fos per la crisi econòmica ja s'hauria tirat endavant l'edició en català del diari. Ja al 2007, el director de comunicació del Grup Godó, Màrius Carol, va afirmarque la doble edició català-castellà 'no trigarà gaire en donar notícies', però ja han passat dos anys d'aquella promesa.L'excusa utilitzada fins ara pel Grup Godó per retardar l'esperada edició en català de La Vanguardias'esfondraria ja que, un cop venut el 40% que Godó tenia del diari Avui, el grup deixa de tenir entre les seves capçaleres un diari en català. D'aquesta manera, es tanca la via de comunicació amb el públic lector que prefereix consumir premsa escrita en la llengua del país.El diari El Punt a Girona, ha mantingut una bona relació fins ara amb la família Nadal -tant amb Joaquim Nadal, exalcalde de Girona i conseller de PTOP, com amb Rafael Nadal, director d'El Periódico de Catalunya- i amb el desembarcament de Xevi Xirgo -fins ara director d'El Punt a Girona- com a director de l'Avui, podria fer que CiU després de perdre aquesta via de relació amb els lectors en català intensifiqués la pressió sobre el Grup Godó perquè finalment faci el pas de traduir La Vanguardia al català i disposar d'un gran diari en català favorable a les seves tesis.  [directe.cat]
Emocions: no emotion

Resposta: A veure si és veritat, perquè també seria una bona notícia i la mateixa Vanguardia hi guanyaria.
Emocions: anticipation